लोक सभा सदस्य व मेयर ने क्षतिग्रस्त गिल फ्लाईओवर का जायजा लिया | Online News Ludhiana
फ्लाईओवर बनने के महज कुछ सालों में इस पुल को हुए नुकसान को गंभीरता से लेते हुए बिट्टू ने कहा कि यह बहुत ही गंभीर मामला है और इस मामले की जांच उच्च स्तरीय समिति की तरफ से करवाई जायेगी। इस समिति में आई. ए. एस., पी. सी. एस. अधिकारी, नगर निगम लुधियाना, गलाडा और लोक निर्माण विभाग के सीनियर तकनीकी अधिकारी शामिल किए जाएंगे।
उन्होंने कहा कि उन्होंने इस बारे नैशनल हाईवे अथारटी आफ इंडिया ( जो इस फ्लाईओवर की मैंटीनैंस देख रही है) के साथ बात की है, जिन्होंने कहा है कि उनके तकनीकी माहिर आ रहे हैं, जो स्थिति का निरिक्षण कर रिपोर्ट पेश करेंगे। उन्होंने कहा कि इस फ्लाईओवर को तैयार करने वाली निर्माण कंपनी ने भी अपने प्रतिनिधि भेज कर इस संबंधी रिपोर्ट तैयार करके देनी है।
सांसद बिट्टू ने कहा कि इस फ्लाईओवर की मरम्मत होने तक बस स्टैंड से चीमा चौक की तरफ जाने वाले ट्रैफिक को किसी अन्य रूट से तबदील किया जायेगा, इस संबंध में अतिरिक्त डिप्टी कमिश्नर पुलिस ( ट्रैफिक) श्री सुखपाल सिंह बराड़ को मौके पर निर्देश जारी किए गए हैं।
सांसद ने पिछली शिरोमणी अकाली दल- भाजपा गठबंधन सरकार की बुरी कारगुजारी पर भी प्रश्न चिंह लगाते हुए कहा कि यदि सरकार ने सही नीयत और देख रेख में विकास प्रोजेक्ट सिरे चढ़ाए होते तो ऐसे नुकसान नहीं होने थे। इस नुकसान के लिए जो भी अधिकारी या पक्ष दोषी पाया गया उसके खिलाफ सख्त कार्यवाही की जायेगी।
Ludhiana, Iqbal Happy, Administration, Punjab Government, Politics, Ravneet Singh Bittu,
Labels: Administration, Iqbal Happy, Ludhiana, Politics, Punjab Government, Ravneet Singh Bittu